als_Latn dik_Latn sag_Latn
Mund të jetë e vështirë për t’u besuar, por kanë kaluar dy vite qëkur Mozilla njoftoi për planet e saj për të lançuar një version beta për shfletuesin e tij Firefox, të dizenjuar për Windows 8.
Megjithatë, sot Mozilla njoftoi për lançimin e një versioni të plotë beta për shfletuesin e ri, së bashku me një emër të ri. Firefox kishte plane që këtë version të ri ta quante “Firefox Touch”, por më vonë ndryshuan mendim ngaqë i trembeshin asaj se mos përdoruesit do të ngatërroheshin me Firefox-in në Android i cili edhe ai quhet “Firefox Touch” dhe është i përshtatur për pajisjet me prekje.
Sipas Mozilla-s, pas 6 javësh të planifikuara, Firefox 28 do të jetë gati për përdoruesit më 18 mars 2014. Nëse Mozilla e lançon këtë version më 18 mars i bie që ata të kenë shpenzuar dy vjet për këtë version, 17 muaj pas lançimit të Windows 8 dhe 5 muaj pas lançimit të Windows 8.1.
Firefox për Windows 8 Touch Beta mund të shkarkohet nga Moxilla. Mos harroni se ky version i ri beta mund të mos jetë shumë i shpejtë, pasi versioni i plotë pritet të dalë më 18 mars.
(Herë të lexuara: 437)
als_Latn als_Latn als_Latn als_Latn als_Latn